මේ දක්වා ණය පොලී අනුපාතය සියයට 12ක්ව පැවති අතර නව පොලී අනුපාතය ලබන අගෝස්තු පළමුවනදා සිට ක්‍රියාත්මක වන බව ලංකා බැංකුවේ සභාපති ආචාර්ය ගාමිණී වික්‍රමසිංහ මහතා පවසයි.ඒ මහතා මේ බව සඳහන් කළේ ජනාධිපති මහින්ද රාජපක්ෂ මහතාගේ ප්‍රධානත්වයෙන් අරලියගහ මන්දිරයේදී ඊයේ (29) පැවැති ලංකා බැංකුවේ නවක කළමනාකරණ අභ්‍යාසලාභීන් 300ක් සඳහා පත්වීම් ලිපි බෙදා දීමේ අවස්ථාවට සහභාගි වෙමිනි.ජනාධිපති මහින්ද රාජපක්ෂ මහතාගේ උපදෙස් හා මඟ පෙන්වීම අනුව ණය පොලී අනුපාතය පහත හෙළීමට තීරණය කළ බව සඳහන් කළ සභාපතිවරයා රටේ සංවර්ධනයට වැඩි දායකත්වයක් ලබා දීම එහි අරමුණ බවද ප්‍රකාශ කළේය.රටේ සංවර්ධන කාර්යයේදී ලංකා බැංකුව විශාල කාර්ය භාරයක් ඉටු කරන බවත් එක් එක් ක්ෂේත්‍රයන් හරහා රටේ ජනතාවට විශාල ණය ප්‍රමාණයක් ලබා දී තිබෙන බවත් කී ආචාර්ය ගාමිණී වික්‍රමසිංහ මහතා පසුගිය වසරේදී ලංකා බැංකුවෙන් ලබා දුන් ණය වලින් සියයට 25කට වැඩි ප්‍රමාණයක් රටේ ගොවි ජනතාව වෙනුවෙන් බවද කීවේය.ඒ අනුව වී ගොවිතැන වෙනුවෙන් රුපියල් මිලියන 20000ක ණය පිරිනමා තිබෙන බව පෙන්වා දුන් ඒ මහතා දේශීය කෘෂිකර්මය නඟාසිටුවීමේ වැඩසටහන් රැසක් ආරම්භ කර තිබෙන බවද කීය.යුද ජයග්‍රහණයෙන් පසුව උතුරු හා නැෙඟනහිර පළාත්හි නව ශාඛාවන් 80ක් ආරම්භ කර තිබෙන බව සිහිපත් කළ ආචාර්ය ගාමිණී වික්‍රමසිංහ මහතා එම ප්‍රදේශවල සංවර්ධන කටයුතු වෙනුවෙන් රුපියල් ඳලියන 40000ක ණය ආධාර ලබා දී තිබෙන බවද පැවසීය.ජනාධිපති මහින්ද රාජපක්ෂ මහතා අපේක්ෂා කරන පරිදි අපේ රට ආසියාවේ ආශ්චර්ය බවට පත් කිරීම සඳහා යන ගමනේදී සංවර්ධනය වෙනුවෙන් තවදුරටත් සේවය කිරීමට ලංකා බැංකුව සූදානම් බවද හෙතෙම සඳහන් කළේය.කෘෂිකර්ම ඇමැති මහින්ද යාපා අබේවර්ධන, මුදල් හා ක්‍රම සම්පාදන නියෝජය ඇමැති ගීතාංජන ගුණවර්ධන, ලංකා බැංකුවේ නියෝජ්‍ය මහා කළමනාකාර ආචාර්ය සෑම් සමරසිංහ මහත්වරු ඇතුළු පිරිසක් මේ අවස්ථාවට එක්ව සිටියහ..